als_Latn dik_Latn sag_Latn
Kryetari i Nismës për Kosovën, Fatmir Limaj, ditë më parë ka thënë se ka ardhur koha që të nisin iniciativën parlamentare për mocion mosbesimi ndaj Qeverisë së Kosovës.
Ai ka thënë se të gjitha institucionet e vendit në tërësi janë jo funksionale.
“Ne të gjithë tashmë jemi duke e parë që kjo qeveri ka dështuar në të gjitha planet dhe programet e saj.Si pasojë e kësaj qeverisje vendi ynë tashmë një vit e gjysmë është në krizë politike. Kjo qeveri nuk arriti të adresoj dhe të zgjidh as edhe një problem me të cilin ballafaqohet Kosova. Kemi një mosbesim dhe mosfunksionim total brenda vet kabinetit qeveritar. Të gjitha institucionet e vendit në tërësi janë jo funksionale”, ka thënë mes tjerash Limaj.
Në mbështetje të kësaj nisme ka dalë edhe Aleanca për Ardhmërinë e Kosovës.
Mirëpo zyrtarët e Qeverisë së Kosovës, iu kanë kundërpërgjigjur Limajt, duke thënë se kërkesa e tyre është e drejtë e tyre ligjore.
Qeveria: Na vjen mirë kur opozita përdor mjete të ligjshme
Duke folur në lidhje me këtë, zëvendësministri në Ministrinë e Administrimit dhe Pushtetit Lokal Bajram Gecaj, ka thënë për “ Bota Sot se kërkesës e Nismës për Kosovën, për mocion besimi ndaj Qeverisë nuk mund t’ua mohojë atyre askush.
“Neve na vjen mirë kur opozita përdor mjete të ligjshme, posaçërisht kur kemi parasysh mjetet dhe metodat e dhunshme dhe primitive, të cilat i kanë përdorë një kohë më parë, mjete me të cilat një pjesë e opozitës ende”, është shprehur Gecaj.
Vetëvendosje në dilemë
Ndërsa, deputetja e VV-së Shqipe Pantina ka vlerësuar se Lëvizja Vetëvendosje nuk ka diskutuar ende për një mocion të mundshëm për votbesimin e qeverisë.
Por, ajo ka thënë se sa më shpejt që rrëzohet Qeveria, aq më mirë do të ishte për qytetarët e vendit.
“Kjo qeveri vetëm dëme i ka sjellë Kosovës dhe qytetarëve, prandaj sa më herët që bie dhe hapet rruga për zgjedhje të lira, më mirë do ishte për vendin dhe qytetarët”, ka thënë deputetja Pantina.
Shahu: Nisma nuk ka asnjë fuqi
Ndërkaq, duke folur në një prononcim për gazetën “Bota sot”, analisti politik Rexhep Shahu, ka thënë se kjo është vetëm një lojë e radhës e Nismës, e cila sipas tij nuk do të arrijë asgjë me këtë përpjekje.
“Ata mjaftohen me këtë gjë, që t’u dalë emri në gazeta, sepse Nisma nuk ka asnjë fuqi”, ka thënë analisti politik Shahu.
Burjani: Mocioni për inati personale
Edhe sipas analistit politik Blerim Burjani, opozita e mbetur pa iniciativë tani duhet bërë diçka.
Ai ka theksuar se ky subjekt është i vogël dhe pa ndikim në bllokun opozitar, dhe kjo iniciativë nuk është bërë i koordinuar me partitë tjera opozitare, por “vetëm për inatet personale të cilat janë të mëdha në skenën politike të shtetit”.
“ Qytetarët dëgjojnë inate dhe vullnete për pushtet për të rrëzuar politikisht, dhe kjo e vështirëson demokracinë dhe i jep kahje ndër personale në mes njëri-tjetrit, por nuk ka të bëjë fare me realitetin politik dhe interesin qytetar. Ideja për mocion më shumë është për të thyer heshtjen e presioneve ndaj kësaj Qeverie, se sa ndonjë realitet i mundshëm. Pra, edhe po të ndodhte kjo, shpesh bëhet sa për të dal në media njerëzit opozitar”, është shprehur analisti Burjani.
Ai ka vlerësuar se padia ndaj Serbisë duhet bërë nga autoritetet e shtetit të Kosovës, të cilat deri më tash më shumë kanë kalkuluar politikisht dhe personalisht.
“Kur është dashur për poena të caktuar kanë gjuajtur fjalë në opinion të Kosovës, për konsum të brendshëm, dhe kur është dashur të ngrihet padia nuk është bërë. Madje ka pasur shumë arsye tjera përse, nuk kanë dashur të ndikojnë negativisht për normalizim të raporteve ndërmjet dy vendeve. Pra, thjesht nuk kanë dashur të ndikojnë në dialog, sepse kanë vlerësuar se mund të prishet balancimi në dialog, dhe dikur varësisht prej gjendjes dhe zhvillimeve ndërkombëtare, si për shembull përmendja e Gjykatës Speciale. Tani ka filluar të përmendet padia ndaj Serbisë, dhe kështu përmendet tema e padisë gjithherë kur ka probleme individi. Por, deri më tash nuk ka pasur as tentativë nga Kosova në Bruksel që të nxit temën as për padinë për gjenocid, e as temën e shkatërrimeve masive të shtëpive dhe bizneseve të Kosovës përgjatë viteve 98-99. Dhe sikur të kishte përpjekje të tilla do të kishte edhe rrethana tjera që do të krijoheshin,”, ka thënë analisti politik Burjani për “Bota sot”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn